
Vederlagspolitik for bestyrelse og direktion i DanPilot 


1. Indledning og formål 

Denne vederlagspolitik for DanPilot (SOV) (herefter ”DanPilot”) indeholder de 
overordnede retningslinjer for aflønning af DanPilots bestyrelse og direktion og 
understøtter DanPilots strategi og værdier. 


Det overordnede formål med vederlagspolitikken er at sikre, at DanPilot kan tiltrække 
og fastholde kvalificerede medlemmer af den øverste ledelse, og at aflønningen er 
proportional i forhold til DanPilots størrelse, opgaver, placering m.v. DanPilots løn- og 
ansættelsesvilkår tager udgangspunkt i relevante benchmarks. Vederlagspolitikken 
understøtter dermed virksomhedens langsigtede værdiskabelse under hensyn til 
DanPilots forretningsstrategi og statens fastsatte rammevilkår. 


2. Beslutningsproces og interessekonflikter 
Bestyrelsens vederlag godkendes på det ordinære virksomhedsmøde efter forudgående 
drøftelse med erhvervsministeren. 


Konkrete forslag til bestyrelsens vederlag er indeholdt i indkaldelsen til det ordinære 
virksomhedsmøde og udgør et særskilt punkt på mødets dagsorden. 


Det er DanPilots opfattelse, at der ikke foreligger risiko for interessekonflikter i 
forbindelse med bestyrelsens udarbejdelse af vederlagspolitikken, idet bestyrelsens 
faste honorar i alle tilfælde skal godkendes på DanPilots ordinære virksomhedsmøde. 


3. Strategisk bidrag 

3.1 DanPilots forretningsstrategi 

DanPilots hovedaktivitet er lodsning af skibe i transit mellem Østersøen og Nordsøen, 
samt lodsning af skibe ind og ud af danske havne. 


DanPilots indtægter er således direkte sammenhængende med omfanget af skibstrafik 
i det danske søterritorium, hvilket tillige udgør den største risiko for virksomhedens 
forretningsgrundlag. 


DanPilot er i konkurrence med private lodserier om de kunder, som skal eller ønsker at 
benytte lods. Samtidig har DanPilot efter lodsloven forsyningspligt overalt i danske 
farvande. Det betyder, at DanPilot altid skal være i stand til at kunne opfylde kundernes 
ønsker om lods, og derfor ikke kan foretage hurtige og proportionale reduktioner i sin 
omkostningsbase ved ændringer i aktivitetsniveauet. 


DanPilots overordnede strategi er at arbejde smartere og billigere, for derved at kunne 
optimere virksomhedens omkostninger og forsat levere konkurrencedygtige lodsydelser 
i dansk farvand. Hertil er det DanPilots målsætning at øge virksomhedens 
udnyttelsesgrad via en forbedret planlægning og reducering af gennemsnitlige udgifter. 


Dette indebærer, at daglige lodsoperationer søges optimeret gennem innovative 
løsninger og tætte kunderelationer, for herigennem at skabe et stabilt grundlag for 
DanPilots operative virke og dermed kundernes behov. Det er således essentielt, at 
DanPilot kan sammensætte og fastholde en professionel ledelse, der kan udvikle og 

realisere DanPilots forretningsstrategi igennem fleksible løsninger, der passer 
DanPilots særlige markedsvilkår. Vederlagspolitikken understøtter at virksomheden 
kontinuerligt driver en stabil og gunstig forretning, hvor fokus er på optimering under 
hensyn til DanPilots forsynspligt. 


4. Vederlagskomponenter 
For at sikre vederlagspolitikkens strategiske bidrag, er den øverste ledelses 
vederlagskomponenter opdelt i fast og variabel aflønning. 


De faste aflønningskomponenter er begrundet i ønsket om at sikre, at DanPilot kan 
tiltrække og fastholde kvalificerede ledelsesmedlemmer på konkurrencedygtige vilkår 
uden at være lønførende. Af samme årsag, fastsættes det faste vederlag i forhold til 
sammenlignelige private virksomheder i Danmark, for derved at følge den gængse 
markedsudvikling indenfor sammenlignelige hverv. 


Direktionens variable lønkomponenter er baseret på en række kvantitative- og 
kvalitative resultatkriterier. Resultatkriterierne fastlægges under hensyn til DanPilots 
strategi, bæredygtighed og langsigtede interesser, og består af nærmere fastsatte 
kriterier for bl.a. organisatoriske tiltag og finansielle resultater. Hvis forudsætninger 
hvorpå de variable lønkomponenter er tildelt efterfølgende viser sig, at være fejlagtige, 
eller hvis modtageren har været i ond tro om andre forhold, som har ført til udbetaling 
af den variable løndel, kan bestyrelsen kræve den variable løndel refunderet. 


4.1 Bestyrelse 

Hvert bestyrelsesmedlem modtager et fast årligt vederlag. Vederlaget er fastsat af 
erhvervsministeren på virksomhedsmødet. Bestyrelsen modtager ikke variabel 
aflønning. 


Fordeling af vederlag mellem hhv.  bestyrelsesformand, næstformand og 
bestyrelsesmedlem, tager udgangspunkt i arbejdsbelastningen for de enkelte 
medlemmer - herunder hensyn til krævede kompetencer og indsats under hvervet. 
Vederlag tildelt til bestyrelsesformanden samt næstformanden, afspejler dermed deres 
udvidede bestyrelsesopgaver i varetagelsen af DanPilots forretning. 


Bestyrelsen modtager aktuelt følgende faste vederlag: 


Vederlag 
Formand 300.000kr. 
Næstformand 200.000kr. 
Alment medlem 100.000kr. 


Ved særlige opgaver, kan bestyrelsesformanden modtage et særskilt vederlag, betinget 
af erhvervsministerens forudgående eller efterfølgende godkendelse på det årlige 
virksomhedsmøde. 


Bestyrelsesmedlemmer får efter dokumentation dækket relevante udgifter i forbindelse 
med bestyrelsesmøder og andre møder nedsat af bestyrelsen, herunder rejse- og 
opholdsudgifter. Udgifter refunderes efter regning eller i overensstemmelse med 
statens takster for kørsel mv. 

Bestyrelsesmedlemmernes hverv, løber som udgangspunkt to år ad gangen. 


Der gælder ingen særlige opsigelsesvilkår eller fratrædelsesordninger - herunder om 
godtgørelse i forbindelse med udtræden af bestyrelsen. 


4.2 Direktion 
Lønnen til direktionen består af en fast grundløn, øvrige realydelser samt variable 
komponenter, herunder resultatorienteret vederlag. 


Balancen mellem fast og variabelt vederlag, har til formål at gøre en passende del af 
aflønningen resultatafhængig og dermed understøtte DanPilots stabile kerneforretning. 
Dette indebærer tillige, at resultatorienteret løn der knytter sig til virksomhedens 
finansielle udvikling, så vidt muligt skal sammenkædes med realiserede resultater over 
en flerårig periode - dette for at styrke DanPilots langsigtede værdiskabelse. 


For at sikre en kontinuerlig ledelse, er direktionens ansættelsesforhold tidsubegrænset. 
Direktionen har ikke en kontraktuel ret til fratrædelsesgodtgørelse, og der anvendes 
som udgangspunkt ikke fastholdelsesbonusser. Hvis forudsætninger hvorpå de variable 
lønkomponenter til direktionen er tildelt, efterfølgende viser sig at være fejlagtige, eller 
hvis modtageren har været i ond tro om andre forhold, som har ført til udbetaling af 
den variable løndel kan bestyrelsen kræve den variable løndel refunderet. 


4.2.1 Fast vederlag 
Formålet med den faste grundløn er primært at tiltrække og fastholde 


direktionsmedlemmer med de kompetencer, der kræves for at lede DanPilot. 
Direktionens faste grundløn fastsættes hvert år efter individuel forhandling med 
bestyrelsen. 


Herudover tildeles direktionen arbejdsgiverbetalt pension, hvoraf pensionsbidraget er 
15-20 %. Tillægspensionsordninger ellerordninger for tidlig pensionering er ikke en del 
af direktionens vederlagspakke. 


Direktionen kan endvidere tildeles sædvanlige realydelser i form af f.eks. firmabil, avis, 
fri telefon samt betaling af bro- og færge imellem landsdelene. 


Direktionen modtager ikke honorar for bestyrelsesarbejde i DanPilots datterselskaber 
og associerede selskaber. 


4.2.2 Variabelt vederlag 
Den variable lønkomponent består af en årlig bonus, der er betinget af opfyldelsen af 


på forhånd fastlagte finansielle og ikke-finansielle kriterier. 


Direktionens variable vederlag henføres til følgende overordnede kriterier: 


1. Finansielle resultater (budgetopfyldelse) 


SIDE 3 


7 


DanPilot 


2. Organisatoriske tiltag, herunder fx virksomhedsanalyse 
(kompetenceanalyse, omkostningsanalyse mv.) 

3. Langsigtet værdiskabelse, herunder medarbejder -— og 
kundetilfredshedsundersøgelser samt bæredygtighed 


De overordnede resultatkriterier tager udgangspunkt i DanPilots forretningsstrategi, 
hvorfor tildelingen af variabelt vederlag tillige vil afhænge af direktionens evne til at 
imødekomme DanPilots forventninger til det kommende regnskabsår. Af samme grund 
fastsættes kriterierne ifm. udarbejdelsen af det årlige budget og måles efterfølgende i 
takt med aflæggelsen af årsrapporten, der samtidig sikre kriteriernes gennemsigtighed 
ved den årlige revision. 


Ved fastlæggelsen af resultatkriterierne, tildeles hvert kriterium en fast procentsats 
afhængig af det samlede antal delmål for det indeværende regnskabsår, og udgør 
dermed en given procentdel af det samlede variable vederlag. Resultatkriterierne er som 
udgangspunkt ikke sammenhængende og indfrielse vil derfor kunne ske uafhængigt af 
andre delmål. 


Størrelsen af de variable lønkomponenters relative andel, afhænger dermed af, om 
variable resultatkriterier opfyldes eller ej. Variabel aflønning vil dog som hovedregel ikke 
kunne udgøre mere end én fjerdedel af direktionens samlede vederlag. 

Ved brug af variable løndele indgår det som vilkår, at der er mulighed for at kræve 
tilbagebetaling af optjente løndele (clawback), der er udbetalt på grundlag af 
oplysninger, der efterfølgende dokumenteres fejlagtige. 

5. Godkendelse og offentliggørelse 


Politikken er udarbejdet af DanPilots bestyrelse og revideres når nødvendigt dog som 
minimum hvert fjerde år. 


I udarbejdelsen af DanPilots vederlagspolitik, er der taget afsæt i statens ejerskabspolitik 
og anbefalinger for god selskabsledelse. 


Efter godkendelse af vederlagspolitikken på DanPilots virksomhedsmøde, gøres 
vederlagspolitikken tilgængelig på DanPilots hjemmeside. 


Vedtaget på DanPilots bestyrelsesmøde 23. marts 2022 

